**Školský poriadok**

**Čl. 1 Úvodné ustanovenia**

Školský poriadok vydáva riaditeľ školy na základe § 153 zákona č. 245/2008 Z.z. a výchove a vzdelávaní (školský zákon) a o zmene a doplnení niektorých zákonov v znení neskorších predpisov.

V záujme naplnenia práva na vzdelanie vedenie školy zabezpečí vnútorný chod školy, organizáciu života žiakov a podmienky pre optimálne medziľudské vzťahy tak, aby čas strávený v škole bol maximálne efektívne využitý z hľadiska vzdelávania a mimoškolskej činnosti. Škola bude dôsledne dodržiavať Deklaráciu práv dieťaťa a Listinu základných ľudských prác a slobôd vo vzťahu k žiakom, pedagogickým a ostatným zamestnancom školy.

**Čl. 2 Organizácia vyučovania**

**2. 1 Organizácia vyučovacieho dňa**

Vyučovací proces sa riadi platným rozvrhom hodín, ktorý je povinný rešpektovať každý žiak a pedagogický zamestnanec.

**Dĺžka a náplň pracovného času:**

|  |  |  |
| --- | --- | --- |
| Vyučovacia hodina    | Začiatok hodiny    | Koniec hodiny    |
| 0.    | 7:00 | 7:40  |
| 1.    | 7:40    | 8:25   |
| 2.    | 8:35  | 9:20  |
| 3.    | 9:35  | 10:20    |
| 4.    | 10:30    | 11:15 |
| 5.    | 11:25   | 12:10    |
| 6.    | 12:20   | 13:05   |
| 7.    | 13:35 | 14:15    |

Príchod do školy a vstup do budovy je o **7:30 hod.**

Nástup pedagogického dozoru 5 min. pred začiatkom školského vyučovania, tzn. 7:25 hod.

Všetky vyučovacie hodiny predpoludním trvajú 45 min.

Prestávky trvajú 10 min.

Prestávka po 2. vyučovacej hodine 15 min.

Obedová prestávka trvá 30 min.

**2.2 Organizácia vyučovania**

1. Budova školy sa ráno otvára o 7.30 hod., len budova so ŠKD už o 6:30 hod.
2. Žiak prichádza do školy najneskôr 10 minút pred vyučovaním, v ojedinelých prípadoch i neskoršie. Po príchode už nesmie opustiť areál školy.
3. Žiak je povinný dodržiavať rozvrh vyučovacích hodín aj prestávok.
4. Na chodbe, pri svojej skrinke je žiak povinný prezuť sa do prezuviek, ktoré vyhovujú zdravotným aj hygienickým požiadavkám a odložiť si vrchné oblečenie (kabát, vetrovku, bundu). Pokiaľ je skrinka uzamykateľná, je žiak povinný si ju zabezpečiť zamknutím.
5. Vyučovanie sa začína zvonením o 7.40 hod.
6. Počas vyučovania, ktorého obsah je určený rozvrhom hodín, nesmie žiak svojvoľne opustiť areál školy. V nevyhnutnom prípade len so súhlasom triedneho učiteľa, resp. dozor konajúceho učiteľa.
7. V jeden vyučovací deň žiak môže mať najviac 7 vyučovacích hodín. Po skončení vyučovania sa v priestoroch školy môže zdržiavať iba s pedagogickým dozorom (krúžky, doučovanie a iné akcie)
8. Vyučovanie je organizované v učebniach, odborných učebniach, telocvični, posilňovni, športovom areáli školy, školskej záhrade. Na hodinách praktických cvičení, technickej a telesnej výchovy žiak používa oblečenie resp. cvičebný úbor podľa predpísanej normy.
9. V priestoroch školy zabezpečujú dozor pedagogickí zamestnanci podľa rozpisu zástupcu riaditeľa. Zodpovedajú za poriadok, kontrolujú prezúvanie žiakov, kontaktujú návštevu s pedagogickým pracovníkom, za ktorým prišli. Návštevy žiakov počas vyučovacích hodín nie sú dovolené (okrem mimoriadnej situácie).

**2.3 Organizácia činnosti v Školskom klube detí (ŠKD)**

1. ŠKD je v prevádzke spravidla celý školský rok, okrem dní pracovného pokoja

a štátnych sviatkov, denne : Po vyučovaní od 11.15 hod do 16.30 hod.

1. Počas školských prázdnin je prevádzka v ŠKD, ak sa prihlási najmenej 12

Detí a podľa personálnych podmienok školy.

1. ŠKD sa riadi režimom dňa, ktorý je súčasťou vnútorného poriadku ŠKD.
2. Rozsah dennej dochádzky, spôsob odchodu detí, prípadne záujmovú činnosť

mimo ŠKD uvedie rodič na zápisnom lístku. Prípadné zmeny v dochádzke

a spôsobe odchodu oznamuje rodič písomne.

1. Žiak, ktorý neodôvodnene a bez písomného ospravedlnenia vynechá

dochádzku 15 za sebou nasledujúcich pracovných dní alebo 15 dní v mesiaci,

sa môže vyradiť zo zoznamu pravidelne dochádzajúcich žiakov.

1. Žiaka možno v priebehu školského roka prihlásiť a odhlásiť z ŠKD vždy

posledný deň pred ukončením mesiaca.

1. Za príchod dieťaťa do rannej činnosti klubu detí, ktorý je v prevádzke od 6.30

hod. do 7.30 hod., zodpovedajú rodičia. O 7.30 hod. žiaci odchádzajú do

kmeňových tried.

1. Aby sa nenarušovala výchovno-vyučovacia činnosť, žiak môže byť, ak to nie

je na zápisnom lístku uvedené, z ŠKD uvoľnený len na základe písomného

oznámenia rodičov po obede. Inak je uvoľnený v čase od 14.45 do 16.30 hod. po telefonickom vyžiadaní rodičom.

Režim dňa:

6.30 hod. – 7.30 hod. - príchod do ranného ŠKD

11.15 hod. – 12.10 hod. - príchod do ŠKD

12.10 hod. – 12.45 hod. - odpočinkové hry

11.30 hod. – 13.30 hod. - obed podľa rozpisu, oddychovo – rekreačná činnosť, hry

13.00 hod. – 14.00 hod. - vychádzky, rekreačná činnosť, krúžková činnosť

14.00 hod. – 14.45 hod. - záujmová činnosť

14.45 hod. – 15.30 hod. - príprava na vyučovanie

15.30 hod. – 16.30 hod. - odchod žiakov domov

**Čl. 3 Práva a povinnosti žiakov a ich zákonných zástupcov v škole a v školskom zariadení**

**3.1 Každý žiak má právo**

1. na úctu k svojej osobe a na zabezpečenie ochrany proti fyzickému a psychickému násiliu;
2. úctu k svojmu vierovyznaniu, svetonázoru a etnickej príslušnosti;
3. na ochranu zdravia a bezpečnosti pri vyučovaní (2x do roka oboznámený triednym učiteľom so zásadami bezpečnosti a ochrany zdravia, ale aj vždy pri konaní podujatia mimo areál školy);
4. na dodržiavanie základných psychohygienických zásad (počet prestávok a ich dĺžka, dĺžka vyučovania v jednom celku a pod.);
5. na kvalitný výchovno- vzdelávací proces pri dodržiavaní základných pedagogických dokumentov a príslušných právnych noriem, na vzdelanie zamerané na vývoj osobnosti, rozvoj talentu, rozumových a fyzických schopností s rešpektovaním individuality jednotlivca;
6. v duchu humanity a tolerancie vysloviť slušným spôsobom svoj názor a za tento názor nesmie byť nijako postihovaný;
7. na kladenie otázok vyučujúcemu a žiadať odpoveď k téme, ktorá sa preberá na hodine;
8. na objektívne skúšanie a hodnotenie, poznať kritériá hodnotenia, klasifikácie vedomostí a zručností vo všetkých predmetoch, ako aj o celkovej klasifikácii;
9. na bezprostredné oznámenie známky z ústnej odpovede, na zdôvodnenie klasifikácie a chýb v písomných prácach a testoch v lehote 10 pracovných dní, pričom má právo do nich nahliadnuť;
10. zapojiť sa do niektorej z foriem záujmovej činnosti, po výbere má povinnosť ich navštevovať;
11. bezplatne využívať priestory školy na mimoškolskú činnosť /ihriská, posilňovňa, telocvičňa, učebňa informatiky, za prítomnosti pedagogického dozoru;
12. obrátiť sa na triedneho učiteľa, výchovného poradcu, vychovávateľa a následne na riaditeľa školy, ak sa domnieva, že došlo k porušeniu jeho práv;
13. predložiť svoje požiadavky a návrhy na zlepšenie práce vo svojej triede, prípadne v škole svojmu triednemu učiteľovi, vychovávateľovi, vedeniu školy, alebo zástupcovi školského parlamentu;
14. voliť a byť volený do triednej samosprávy a školského parlamentu;
15. byť informovaný o službách centra predagogicko-psychologického poradenstva a prevencie, o úlohe výchovného poradcu, koordinátora prevencie, špeciálneho pedagóga, sociálneho pedagóga ako aj o činnosti ďalších poradných orgánov školy;
16. podľa zákona má žiak právo v škole na ochranu osobných údajov pred ich neoprávneným šírením alebo zneužívaním. Získavanie informácií o týraní alebo ohrození žiaka sa nepovažuje za neoprávnené zasahovanie do súkromia;
17. žiaci so špeciálnymi výchovno-vzdelávacími potrebami majú právo byť hodnotení a klasifikovaní so zohľadnením stupňa ich postihnutia /týka sa predmetov, v ktorých sa postihnutie prejavuje/. Žiakovi nemožno znížiť známku zo správania a ani iného vyučovacieho predmetu, pokiaľ sú rušivé a neadekvátne prejavy jeho správania v škole, prípadne nedostatočné učebné výsledky, dôsledkom zdravotného postihnutia.

**3.2 K  povinnostiam žiaka patrí:**

1. osvojovať si vedomosti a zručnosti a získať návyky poskytované základnou školou;
2. osvojovať si zásady vlastenectva, humanity, demokracie, rasovej znášanlivosti, tolerancie a správať sa podľa nich, prechádzať všetkým formám diskriminácie, xenofóbie, antisemitizmu a ostatným prejavom intolerancie, byť disciplinovaný, plniť pokyny pedagogických zamestnancov školy;
3. chrániť vlastné zdravie a zdravie iných, dbať na čistotu a poriadok, dbať na slušné správanie a na kultúru vyjadrovania;
4. byť v škole vhodne a čisto oblečený a upravený, prezutý počas vyučovania do vhodných prezuviek;
5. šetriť školské zariadenia, chrániť ich pred poškodením, šetriť elektrickú energiu, svetlo, vodu a hospodárne zaobchádzať s učebnicami a učebnými pomôckami;
6. dodržiavať vyučovací čas, rozvrh prestávok a plniť ďalšie pokyny obsiahnuté vo vnútornom poriadku, ako aj pokyny pedagogického dozoru;
7. podieľať sa na ochrane a tvorbe životného prostredia v objektoch školy i mino nej;
8. predložiť potvrdenie o neprítomnosti na vyučovaní zaznamenané v elektronickej žiackej knižke, alebo na papieri potvrdenom od lekára;
9. v prípade úrazu alebo náhleho ohrozenia žiak ihneď informujevyučujúceho, dozor konajúceho učiteľa alebo najbližšiu dospelú osobu.

**3.3 Žiakovi nie je dovolené:**

1. šikanovať ostatných žiakov, vydierať, okrádať a ubližovať im;
2. fajčiť v priestoroch školy, taktiež pri činnostiach organizovaných školou mimo priestorov školy;
3. prinášať do školy alebo na činnosti organizované školou predmety ohrozujúce bezpečnosť a zdravie spolužiakov alebo zamestnancov školy;
4. prinášať a používať alkohol, drogy a iné zdraviu škodlivé látky;
5. prinášať predmety a propagačný materiál narúšajúci demokratickú a mravnú výchovu mládeže;
6. hrať hazardné hry, prinášať väčšie sumy peňazí, zlato, šperky a všetko, čo by narúšalo pozornosť spolužiakov;
7. manipulovať s vecami zabezpečujúcimi ochranu budovy a majetok školy;
8. znečisťovať steny, ničiť zariadenia učební a sociálnych zariadení. Škody na inventári a zariadení spôsobené úmyselne alebo z nedbalosti odstráni žiak alebo jeho rodičia, prípadne uhradí škodu. Ak sa nezistí vinník, škodu nahradí kolektív triedy;
9. mať mobil počas vyučovania zapnutý ani manipulovať s ním, v opačnom prípade môže učiteľ telefón zadržať a následne vyzvať rodiča na jeho prevzatie;
10. manipulovať s oknami, žalúziami, vypínačmi, audiovizuálnymi prístrojmi, počítačmi, telocvičným náradím, vykurovacími telesami a pod. (iba so súhlasom vyučujúceho).

**3.4 Zákonný zástupca žiaka má právo:**

1. oboznámiť sa s výchovno-vzdelávacím programom školy alebo školského zariadenia a školským poriadkom;
2. byť informovaný o výchovno- vzdelávacích výsledkoch svojho dieťaťa;
3. na poskytnutie poradenských služieb vo výchove a vzdelávaní svojho dieťaťa;
4. zúčastňovať sa na výchove a vzdelávaní po predchádzajúcom súhlase riaditeľa školy;
5. vyjadrovať sa k výchovno-vzdelávaciemu programu školy prostredníctvom orgánov školskej samosprávy;
6. byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.

**3.5 Zákonný zástupca žiaka je povinný:**

1. vytvoriť pre dieťa podmienky na prípravu na výchovu a vzdelávanie v škole a na plnenie školských povinnosť;
2. dodržiavať podmienky určené školským poriadkom;
3. informovať školu o zmene zdravotnej spôsobilosti dieťaťa, o zdravotných problémoch;
4. nahradiť škodu, ktorú žiak úmyselne zavinil;
5. doložiť dôvody neprítomnosti dieťaťa na vyučovaní a súlade so školským poriadkom.

**Čl. 4 Prevádzka a vnútorný režim školy a školského zariadenia**

1. Na začiatku vyučovania musí byť každý žiak na svojom mieste, pripraviť si pred začiatkom vyučovacej hodiny potrebné pomôcky a pokojne očakávať príchod vyučujúceho. Ak sa vyučujúci v priebehu 10 min. nedostaví na vyučovanie, oznámi to týždenník zástupcovi riaditeľa alebo na sekretariáte školy.
2. Žiak vstupuje do odborných učební resp. priestorov školy, školskej záhrady a telocvične len v prítomnosti vyučujúceho a dodržiava vnútorný prevádzkový poriadok týchto učební-priestorov.
3. Žiak sa správa disciplinovane počas prestávok. Správa sa pokojne, umožní spolužiakom nerušene sa pripravovať na nasledujúcu hodinu. Nevyrušuje hlučným a vyzývavým správaním, nebije sa, nebehá po triede ani po chodbe, neničí školské zariadenie, nevyhadzuje odpadky a nevykláňa sa z okien. Žiaci sa počas malých prestávok zdržiavajú v triede, alebo na chodbe, kde majú kmeňovú triedu s výnimkou nutných hygienických potrieb. Veľká prestávka slúži na regeneráciu síl žiakov aj učiteľov. Žiaci sú povinní dodržiavať pokyny službukonajúcich učiteľov, pracovníkov a týždenníkov.
4. Žiaci sa zbytočne nezdržiavajú na toaletách, nehádžu smeti a odpadky do záchodových mís, pisoárov a umývadiel, neznečisťujú podlahu, neničia toalety.
5. V čase malých prestávok sú žiaci v triedach, alebo na chodbe v blízkosti kmeňovej triedy a pripravujú sa na ďalšiu vyučovaciu hodinu. Cez veľkú prestávku (po 2. vyučovacej hodine) sa žiaci zdržiavajú na chodbe. V prípade priaznivého počasia a po dohodnutí dozoru v areáli školy. Žiak môže počas prestávky opustiť poschodie, na ktorom sa nachádza jeho trieda len v nevyhnutnom prípade.
6. Ak má žiak vyučovanie v odbornej učebni, v školskej záhrade, v telocvični čaká na príchod vyučujúceho s potrebnými pomôckami v kmeňovej triede.
7. V odborných učebniach, na športoviskách, v školskej záhrade sa žiak zdržiava len v prítomnosti vyučujúceho.
8. V odborných učebniach, v učebni, ktorá nie je jeho kmeňovou triedou, na športoviskách, v školskej záhrade je žiak povinný dodržiavať bezpečnostné predpisy, je zakázané svojvoľne manipulovať s rozvodovými a plynovými uzávermi, elektrickými zariadeniami a chemikáliami.
9. Po skončení vyučovania žiaci vyložia stoličky a vyprázdnia lavice a disciplinovane opustia triedu v sprievode učiteľa.
10. Žiaci 1.-4. ročníka chodia na športoviská a späť len pod vedením svojich učiteľov.
11. Ak sa žiak nemôže zúčastniť na vyučovaní, resp. školskom podujatí, oznámi vopred dôvod neprítomnosti triednemu učiteľovi. Uvoľniť žiaka z jednej vyučovacej hodiny môže vyučujúci. Uvoľniť na viac hodín, najviac však na jeden deň môže triedny učiteľ. Na obdobie dlhšie ako jeden deň môže uvoľniť riaditeľ školy na základe písomnej žiadosti zákonného zástupcu žiaka.
12. Ak sa žiak nezúčastní na vyučovaní, jeho zákonný zástupca je povinný bezodkladne oznámiť dôvod neprítomnosti triednemu učiteľovi alebo na sekretariát, osobne alebo telefonicky.
13. Riaditeľ školy môže čiastočne alebo úplne oslobodiť žiaka od vyučovania telesnej výchovy na základe vyjadrenia lekára.
14. Neprítomnosť žiaka v škole ospravedlňuje jeho zákonný zástupca triednemu učiteľovi písomne do troch dní od nástupu dieťaťa do školy. Ak žiak nepredloží ospravedlnenie do troch dní po nástupe do školy, považuje sa jeho neúčasť na vyučovaní za neospravedlnenú.
15. Ak neprítomnosť žiaka trvá 5 po sebe nasledujúcich dní a viac, nestačí ospravedlnenie od zákonného zástupcu, ale vyžaduje sa vždy príslušný úradný doklad potvrdzujúci odôvodnenosť žiakovej neprítomnosti.
16. Za dôvod ospravedlniteľnej neprítomnosti žiaka sa uznáva najmä choroba, lekárom nariadený zákaz dochádzky do školy (karanténa), mimoriadne nepriaznivé poveternostné podmienky, náhle prerušenie premávky dopr. prostriedkov, mimoriadne udalosti v rodine alebo účasť žiaka na súťažiach.
17. Neprítomnosť žiaka, ktorá trvá najviac tri po sebe nasledujúce dni, za klasifikačné obdobie (rozumie sa obdobie 2 týždne pred klasifikačným hodnotením), ospravedlňuje jeho zákonný zástupca, vo výnimočných a osobitne odôvodnených prípadoch škola môže vyžadovať lekárske potvrdenie o chorobe. Ak neprítomnosť žiaka z dôvodu ochorenia trvá dlhšie ako tri po sebe nasledujúce vyučovacie dni, predloží žiak /jeho zákonný zástupca/ potvrdenie od lekára.
18. Triedny učiteľ môže dohodnúť ďalšie opatrenia, týkajúce sa obmedzenia ospravedlňovania rodičom (napr. počet ospravedlnení rodičom na jeden deň, pravidlá vzájomnej kontroly záznamov o absencii a pod.).
19. Za neospravedlnené hodiny môže byť žiak postihovaný opatreniami vo výchove.
20. Neskorý príchod na vyučovanie žiak ospravedlňuje v triede u príslušného vyučujúceho. Opakované neskoré príchody /6x za štvrťrok/ budú dôvodom na prijatie opatrení vo výchove zo strany školy. Neskorý príchod spôsobený technickými /alebo poveternostnými/ podmienkami, žiak dokladuje ospravedlnením zákonného zástupcu.
21. Zo školskej akcie organizovanej mimo areálu školy, ktorá sa konči neskôr ako povinné vyučovanie, môžu žiaci odísť so súhlasom učiteľa domov. Miesto rozchodu musí byť určené tak, aby zabezpečovalo neohrozený návrat žiakov domov.

**Čl. 5 Náplň práce týždenníkov**

Týždenníci sú dvaja a ich mená zapíše triedny učiteľ podľa svojho zváženia. (nástenka, kalendár atď.) Ich povinnosti sú tieto:

1. pripraviť pred vyučovaním kriedu a pomôcky;
2. hlásiť neprítomnosť žiakov na začiatku každej vyučovacej hodiny;
3. hlásiť na vedení školy, ak do 10 minút po zvonení nepríde učiteľ na vyučovaciu hodinu;
4. prinášať a odnášať učebné pomôcky podľa pokynov vyučujúcich;
5. starať sa o čistotu tabule a dohliadať na poriadok v triede po skončení každej vyučovacej hodiny;
6. hlásiť triednemu učiteľovi poškodenie inventára triedy;
7. v súčinnosti s vyučujúcim postarať sa o vetranie triedy;
8. dozrieť na to, aby po poslednej vyučovacej hodine učebňa zostala v primeranom poriadku, (utretá tabuľa, pozbierané papiere, stoličky vyložené na laviciach, zatvorené vodovodné kohútiky, zhasnuté svetlá).

**Čl. 6 Stravovanie v školskej jedálni**

1. Za obedy je potrebné zaplatiť daný mesiac.
2. Na správanie žiakov v školskej jedálni sa vzťahuje tento školský poriadok.
3. V prípade nevhodného správania sa žiaka v jedálni môže byť tento zo školského stravovania vylúčený.

**Čl. 7 Bezpečnosť a ochrana zdravia žiakov**

1. Žiak sa k svojim spolužiakom správa tolerantne a priateľsky, nevyjadruje sa hrubo, chráni svoje zdravie a zdravie spolužiakov.
2. Žiak udržuje svoje miesto v čistote a poriadku, šetrne zaobchádza so školským majetkom a učebnými pomôckami, nosí do školy učebnice a školské potreby podľa rozvrhu hodín a pokynov pedagogických zamestnancov.
3. Po skončení vyučovania žiaci vyložia stoličky a vyprázdnia lavice a disciplinovane opustia triedu v sprievode učiteľa.
4. Počas výletov, exkurzií a vychádzok sa žiaci riadia pokynmi učiteľov a ostatných pedagogických zamestnancov, dodržujú miesto a termín sústredenia a dodržiavajú pravidlá bezpečnosti a správania počas školskej akcie.
5. V prípade zdravotných ťažkostí (bolesť hlavy, zubov, nevoľnosť...) počas vyučovania – žiak bude uvoľnený, pričom zodpovednosť za žiaka preberá zákonný zástupca.
6. Zákonný zástupca je povinný oznámiť škole najneskôr do 24 hodín dĺžku trvania neprítomnosti žiaka na vyučovaní osobne alebo telefonicky. Žiak po návrate do školy bezodkladne predloží písomné ospravedlnenie neprítomnosti (od lekára, od rodičov) zaznamenané v elektronickej žiackej knižke, alebo na tlačive od lekára.
7. Za bezpečnosť žiaka na vyučovaní v triede zodpovedá vyučujúci.
8. Ak žiak svojím správaním a agresivitou ohrozuje bezpečnosť a zdravie iných žiakov alebo narúša výchovu a vzdelávanie do takej miery, že znemožňuje ostatným účastníkom vzdelávanie, riaditeľ školy môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Riaditeľ školy bezodkladne privolá zákonného zástupcu (zdravotnú pomoc alebo Policajný zbor).
9. Pred vyučovaním, cez prestávky, po vyučovaní, na školskej vychádzke, na exkurzii a pri ostatnej výchovno-vzdelávacej činnosti vyplývajúcej z učebných osnov a pri výchovných akciách organizovaných školou – zodpovedajú za bezpečnosť žiakov učitelia a vychovávatelia (konajúci pedagogický dozor)
10. Pri úraze alebo nevoľnosti poskytne vyučujúci žiakovi prvú pomoc. Pri podozrení na vážnejší úraz alebo ochorenie, zabezpečí škola žiakovi lekársku pomoc.
11. Vznik školského úrazu alebo nebezpečnej udalosti sa nahlasuje zamestnankyni, ktorá vedie evidenciu úrazov.
12. Žiak je povinný zúčastňovať sa na činnostiach organizovaných školou v čase riadneho vyučovania, (napr. výchovné koncerty, filmové predstavenia, exkurzie a pod./, taktiež účelových cvičení a kurzu na ochranu človeka a prírody, ktoré sú súčasťou učebných plánov.
13. Za bezpečnosť žiakov počas ich celého pobytu ŠKD zodpovedá vychovávateľka.
14. Prechod žiakov do ŠKD v rámci školy zabezpečuje vychovávateľka, prípadne zastupujúci učiteľ.
15. Ak sú vytvorené oddelenia z viacerých tried, zabezpečuje prechod žiakov, po dohode s vychovávateľkou učiteľ, ktorý má poslednú vyučovaciu hodinu.
16. Počas konania popoludňajšieho vyučovania , vyučujúci preberajú deti od vychovávateľky do svojej zodpovednosti a po skončení, podľa dohody s rodičmi, dieťa uvoľňujú domov alebo odovzdávajú vychovávateľke.
17. Pri hrách a iných činnostiach je vychovávateľka povinná poučiť žiakov o bezpečnosti.
18. Ak si to vyžaduje náročnosť prostredia alebo výkon činnosti, určí riaditeľ školy alebo jeho zástupca vyšší počet pedagogických pracovníkov alebo nižší počet žiakov.
19. V prípade úrazu poskytne vychovávateľka prvú pomoc, oznámi ho vedeniu školy, zapíše ho do knihy úrazov, prípadne napíše záznam o úraze.
20. Nosenie drahých a nebezpečných predmetov do ŠKD je zakázané.
21. Dieťa musí mať hygienické vrecúško a prezuvky.
22. Pri vychádzkach, výletoch a iných podujatiach mimo objektu školy, zodpovedá za deti vychovávateľka až do ich rozchodu.
23. Z miesta konania môže byť žiak uvoľnený len na základe písomného súhlasu rodičov.
24. Ak zistí vychovávateľka u žiaka zdravotné ťažkosti, nevoľnosť, teplotu, upovedomí o tom rodičov.

**Čl. 8 Ochrana pred sociálno-patologickými javmi, diskrimináciou a násilím**

1. Všetkým žiakom sa zakazuje zdržiavať na nevhodných podujatiach, na ktorých sa podávajú alkoholické nápoje, fajčí sa a ktoré trvajú do neskorých nočných hodín
2. Žiakom sa v škole, v areáli a na školských podujatiach zakazuje fajčiť, požívať alkoholické nápoje, užívať drogy a iné toxické a omamné návykové látky. Žiak ich nesmie ani priniesť do školy a jej areálu. Žiak sa pod vplyvom uvedených látok nesmie zúčastniť vyučovania a jeho neprítomnosť z vyššie uvedených dôvodov nie je možné ospravedlniť.
3. Sú prísne zakázané všetky formy diskriminácie a obzvlášť segregácie rómskych detí, alebo cudzincov.
4. V prípadoch oprávneného podozrenia z ohrozenia mravného vývinu žiakov je riaditeľ povinný bezodkladne riešiť problém v súčinnosti s triednym učiteľom a ostatnými vyučujúcimi.
5. Pri prvých príznakoch záškoláctva, agresívneho správania, šikanovania, fyzického alebo psychického týrania, delikvencie, sexuálneho zneužívania, prejavoch extrémizmu vyučujúci sú povinní nahlásiť na riaditeľstve školy.

**Čl. 9 Opatrenia vo výchove**

1. Pochvaly a iné ocenenia sa udeľujú žiakovi za mimoriadny prejav aktivity a iniciatívy, za záslužný alebo statočný čin, za dlhodobú úspešnú prácu pre kolektív.

2. Ústnu alebo písomnú pochvalu udeľuje žiakovi pred kolektívom triedy alebo školy triedny učiteľ alebo riaditeľ školy.

3. Žiakovi možno udeliť:

**a) pochvalu od vyučujúceho na vyučovaní**

**b) pochvalu od vyučujúceho do žiackej knižky žiaka**

**c) pochvalu od triedneho učiteľa**

- za výborný prospech

- za vzornú dochádzku do školy

- za reprezentáciu triedy v súťažiach

- za príkladné slušné správanie a utváranie dobrých vzťahov v triede, v škole

**d) pochvalu od riaditeľa školy**

- za výborný prospech

- za vzornú dochádzku do školy

- za úspešnú reprezentáciu školy v súťažiach

- za nezištnú pomoc, príkladné činy

- za verejné uznanie inou inštitúciou

4. Opatrenie na posilnenie disciplíny žiakov sa ukladá za závažné alebo opakované previnenie proti školskému poriadku. Toto opatrenie predchádza spravidla zníženiu známky zo správania.

5. Podľa závažnosti previnenia sa ukladá niektoré z týchto opatrení:

**a) poznámka do elektronickej žiackej knižky žiaka**

**b) napomenutie od triedneho učiteľa**

- za viacero zápisov v žiackej knižky týkajúcich sa porušenia školského poriadku

- za 2 - 3 neospravedlnené hodiny

- za opakovanú nevhodnú úpravu zovňajšku

-za neprezúvanie sa v priestoroch školy

- za neodôvodnené neskoré príchody na vyučovanie

- za ďalšie závažné priestupky podľa posúdenia pedagogických zamestnancov

- za neodôvodnené neskoré príchody na vyučovanie

**c) pokarhanie od triedneho učiteľa**

- za sústavne sa opakujúce zápisy v elektronickej žiackej knižke týkajúce sa porušenia školského poriadku

- za4 - 6 neospravedlnených hodín

- za opakujúce sa priestupky uvedené v bode b)

**d) pokarhanie od riaditeľa školy**

- za 7 - 8 neospravedlnených hodín

- za podvádzanie, klamstvo, krádež

- za úmyselné poškodzovanie školského majetku

- za používanie nevhodných predmetov v priestoroch školy a na školských

podujatiach

**e) zníženie známky zo správania** **na stupeň 2**

- za 9 - 11 neospravedlnených hodín

- za prinášanie do školy alebo na činnosti organizované školou veci ohrozujúce

zdravie žiakov a učiteľov

- za krádež

- za úmyselné ublíženie na zdraví

- za šikanovanie a vydieranie

- za vandalizmus

- za prejavy rasovej neznášanlivosti, za zvlášť hrubé alebo opakujúce sa neslušné

správanie voči pracovníkom školy

- za úmyselné poškodzovanie majetku školy (podľa závažnosti),

- za fajčenie, požívanie alkoholických nápojov a iných druhov toxických látok

v školských priestoroch a na školských akciách,

**f) zníženie známky zo správania** **na stupeň 3**

- za 12 – 25 neospravedlnených hodín

- za zvlášť závažné alebo opakujúce sa priestupky uvedené pri stupni 2

**g) zníženie známky zo správania** **na stupeň 4**

- za viac ako 26 neospravedlnených hodín

- za zvlášť závažné alebo opakujúce sa priestupky podľa uváženia pedagogickej rady,

resp. na návrh výchovnej komisie

6. Ak žiak svojím správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, tak podľa § 58 ods. 3 školského zákona riaditeľ školy môže použiť ochranné opatrenie, ktorým je okamžité vylúčenie žiaka z výchovy a vzdelávania umiestnením žiaka do samostatnej miestnosti za prítomnosti pedagogického zamestnanca. Riaditeľ školy bezodkladne privolá zákonného zástupcu žiaka, zdravotnú pomoc, policajný zbor.

7. O udelení opatrenia informuje riaditeľ školy preukázateľným spôsobom zákonného zástupcu žiaka, opatrenie sa zaznamenáva do triedneho výkazu.

**Čl. 10 Záverečné ustanovenia**

1. Tento školský poriadok nadobúda platnosť a účinnosť po prerokovaní v pedagogickej rade dňom jeho podpisu riaditeľom školy.

V Trstenej 31. 8. 2023

Ing. Milena Smitková

riaditeľka školy